**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O DOPOLNITVI SKLEPA O DODATNEM SUBVENCIONIRANJU PLAČIL STARŠEV ZA PROGRAME V VRTCIH – ZNIŽANJE PLAČILNEGA RAZREDA ZARADI UPOŠTEVANJA STANOVANJSKEGA KREDITA**

*PRAVNA PODLAGA:*

* 32. člen Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17)
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Župan

*PRIPRAVLJALEC:*

Župan, občinska uprava

*OBRAZLOŽITEV:*

Občinski svet Občine Renče-Vogrsko je na decembrski seji v letu 2013 sprejel sklep o dodatnem znižanju plačil staršev zaradi upoštevanja stanovanjskih kreditov (dostop do gradiva z obrazložitvijo: spletna stran občine, gradiva sej občinskega sveta, 23. seja Občinskega sveta št. 00701-37/2013-1 z dne 19. 12. 2013, 6. točka). Upravičenost se po navedenem sklepu nanaša samo na otroke, ki obiskujejo vrtec na območju Občine Renče-Vogrsko. Navedeno upravičenost je potrebno skladno z ustanovitvijo razvojnega oddelka vrtca v Osnovni šoli Kozara Nova Gorica (v nadaljevanju: OŠ Kozara) razširiti še na otroke, ki se morajo na podlagi odločbe o usmeritvi vključiti v razvojni oddelek vrtca v OŠ Kozara.

*RAZLOGI ZA SPREJETJE SKLEPA:*

Zaradi sprejetja Odloka o spremembah in dopolnitvah Odloka o ustanovitvi Osnovne šole Kozara Nova Gorica in Sklepa o določitvi cene za prilagojen program za predšolske otroke v Osnovni šoli Kozara Nova Gorica je potrebno dopolniti tudi drugo alinejo prve točke sklepa iz prejšnjega odstavka z naslednjim besedilom: »ali razvojni oddelek vrtca v Osnovni šoli Kozara Nova Gorica«.

*OCENA STANJA:*

Na območju Občine Renče-Vogrsko ni razvojnega oddelka, v katerega bi lahko na podlagi odločbe pristojne komisije bil usmerjen otrok s stalnim prebivališčem v Občini Renče-Vogrsko.

*CILJI IN NAČELA:*

Z navedeno dopolnitvijo se izenači pravica do dodatnega znižanja plačila staršev za program vrtca za otroke, za katere je izdana odločba o usmeritvi v razvojni oddelek vrtca v OŠ Kozara, saj se tak otrok skladno s predpisi ne more vključiti v noben vrtec na območju Občine Renče-Vogrsko.

*FINANČNE IN DRUGE POSLEDICE:*

Finančne posledice je težko oceniti oz. napovedati; v tekočem šolskem letu namreč v ta oddelek ni vključen noben naš otrok, možno pa je, da se bo kak otrok na podlagi odločbe o usmeritvi v ta vrtec vključil s 1. 9. 2020. Subvencija za enega otroka bi lahko znašala od okoli 104 EUR do okoli 127 EUR mesečno, odvisno od programa vrtca, v katerega bi bil vključen otrok (dnevni, poldnevni, poldnevni brez kosila).

Pripravila:

Vladka Gal Janeš, Višja svetovalka I za družbene dejavnosti

*Predlog akta:*

Na podlagi 32. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09 – ZIUZGK, 36/10, 62/10 – ZUPJS, 94/10 – ZIU, 40/12 – ZUJF, 14/15 – ZUUJFO in 55/17) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18), je občinski svet Občine Renče-Vogrsko na svoji \_\_\_. redni seji, dne \_\_\_\_\_\_ sprejel

#### S K L E P

1.

V sklepu št. 00701-37/2013-1 z dne 19. 12. 2013 se druga alineja 1. točke spremeni tako, da se glasi: »otrok obiskuje vrtec na območju Občine Renče-Vogrsko ali razvojni oddelek vrtca v Osnovni šoli Kozara Nova Gorica«.

2.

Ta sklep prične veljati naslednji dan po sprejemu, uporabljati pa se začne od 1. 1. 2020 dalje.

Številka: 00701-36/2013-2

Bukovica, \_\_\_\_\_\_\_\_\_\_\_\_\_\_\_\_\_\_\_\_\_

 Tarik Žigon Župan